Redingas (Kalifornija)

Redingas (angl. Redding) – miestas Jungtinių Amerikos Valstijų vakaruose, Kalifornijos šiaurinėje dalyje, 261 km į šiaurę nuo Sakramento, apima Kalifornijos slėnio šiaurinę dalį. Šastos apygardos administracinis centras ir didžiausias miestas. 2020 m. JAV gyventojų surašymo duomenimis, mieste gyveno 93 611 gyventojų.Redding city, California. www.census.gov. Nuoroda tikrinta 2023-12-22.  Yra oro uostas, dailės muziejus, koledžas. Miestas verčiasi turizmu, miškų kirtimu. Netoliese yra Laseno nacionalinis parkas, Šastos užtvanka. 

 Istorija 
Miestas įkurtas 1872 m. prie geležinkelio, jungiančio Kaliforniją su Oregonu. Pavadintas pagal Kalifornijos politiką Bendžaminą Barnardą Redingą. Miestas augo kaip mineralų ir žemės ūkio produkcijos gabenimo vieta. Po Antrojo pasaulinio karo pagrindinėmis pramonėmis tapo miško kirtimas ir turizmas.Redding. www.britannica.com. Nuoroda tikrinta 2023-12-22.

 Gyventojai 
2021 m. duomenimis, Redinge gyveno 75,2 % baltųjų, 4,81 % mišrios rasės, 4,78 % azijiečių, 1,61 % indėnų, 1,53 % afroamerikiečių, 0,28 % kitų rasių, 0,06 % Ramiojo vandenyno salų ir 11,8 % lotynoamerikiečių kilmės gyventojų.Redding, CA. datausa.io. Nuoroda tikrinta 2023-12-22.

 Šaltiniai 

Kategorija:Kalifornijos miestai